સૌ પ્રથમ આપના આરોગ્યને સાચવવું આપના માટે પહેલી પ્રધાનતા રહેશે. યુવાવર્ગે વધુ મેદસ્વિતાના કારણે થાકી જવાય. થાઇરોઇડ જેવી બીમારીથી પીડિત થવાય. અગ્નિથી દાઝવાથી, પડવાથી, વાગવાથી અકસ્માતથી આપનાં રોજિંદાં કામમાં રુકાવટ-મુશ્કેલી અનુભવો. પ્રવાસ માટે મધ્યમ ફળ બને, કારણ જ્યારે જ્યારે યાત્રાનું આયોજન કરશો આપની યાત્રામાં વિઘ્ન જરૂર ઉપસ્થિત થશે તે આપનું સ્વાસ્થ્ય જ હશે માટે સ્વાસ્થ્યને અવગણી યાત્રા કરવી નહીં. મહિલા વર્ગેને વાઇરલ ઇન્ફેક્શન, ટી.બી, ગુપ્ત બીમારી થઈ શકે છે. આપનો સ્વભાવ જો રજનું ગજ કરવાનો હોય તો છોડી દેજો જે આપને દુ:ખ સિવાય કંઈ જ નહીં આપે. આપે આપના અભ્યાસ સાથે માતા-પિતાનું ધ્યાન રાખવું પડશે. આપનાથી આપનાં સાસુસસરા વધુ પ્રભાવિત થાય. જેનો આપને આનંદ રહે.